તેમણે અન્ય ટ્વીટમાં પણ ભાજપ અને ભાજપની વિકાસની નીતિ પર પ્રશ્ન કરતાં લખ્યું હતું કે, જો વિકાસ થયો હોત તો ખેડૂતોએ આત્મહત્યા ન કરી હોત. મેટ્રો ટ્રેન પહેલાં બુલેટ ટ્રેનની વાત કરવામાં ન આવત. ગુજરાતની 6 કરોડની જનતા આ ચૂંટણીમાં એવા પરિણામો લાવશે, જેની કોઇએ કલ્પના પણ ન કરી હોય. હાર્દિક પટેલે પાટીદાર અનામત આંદોલન સમિતિ હેઠળ રાજકોટમાં આયોજિત જનસભામાં પણ ભાજપ પર આકરા પ્રહારો કર્યા હતા તથા એ સ્પષ્ટ કર્યું હતું કે, જો સરકાર તરફથી પાટીદારોને અનામત આપવામાં નહીં આવે તો આગામી ચૂંટણીમાં ભાજપને મત પણ નહીં મળે.